**PODMIENKY PRIJATIA DIEŤAŤA NA PREDPRIMÁRNE VZDELÁVANIE DO MŠ MÁjová 54, 053 04 SpiŠské podhradie V ŠKOLSKOM ROKU 2021/2022**

Riaditeľka materskej školy oznamuje, že pri prijímaní detí bude postupovať v zmysle zákona NR SR č. 209/2019, ktorým sa mení a dopĺňa zákon č. 245/2008 Z. z. o výchove a vzdelávaní a o zmene a doplnení niektorých zákonov, v zmysle § 3 vyhlášky Ministerstva školstva Slovenskej republiky č. 306/2008 Z. z. o materskej škole v znení vyhlášky Ministerstva školstva Slovenskej republiky č. 308/2009 Z. z. o materskej škole a v zmysle usmernenia zriaďovateľa k prijímaniu žiadostí na prijatie dieťaťa do MŠ.

**Oznam zverejní obvyklým spôsobom a v stanovenom termíne.**

**PODMIENKY Prijímania DETÍ DO MATERSKEJ ŠKOLY**

Do materskej školy sa prijímajú deti na predprimárne vzdelávanie podľa všeobecne platných podmienok vyplývajúcich zo zákona NR SR č. 209/2019, ktorým sa mení a dopĺňa zákon č. 245/2008 Z. z. o výchove a vzdelávaní a o zmene a doplnení niektorých zákonov.

1. Na predprimárne vzdelávanie **sa prednostne prijímajú deti**, pre ktoré je **predprimárne vzdelávanie povinné podľa miesta trvalého bydliska**, a ktoré dosiahlo **päť rokov veku do 31.augusta 2021**.
2. Na predprimárne vzdelávanie sa prijímajú deti od troch rokov veku.
3. Výnimočne možno prijať dieťa od dovŕšenia dvoch rokov veku, ak sú vytvorené vhodné materiálne, personálne a iné potrebné podmienky - vrátane kapacitných možností školy. Dieťa mladšie ako dva roky do materskej školy nemožno prijať ani na adaptačný pobyt alebo diagnostický pobyt.
4. Do materskej školy sa prijímajú deti na predprimárne vzdelávanie aj v priebehu školského roka, v prípade voľnej kapacity po zápise.
5. Na zápis je potrebné predložiť kompletne vyplnenú a podpísanú [**„Žiadosť zákonného zástupcu o prijatie dieťaťa do MŠ“**](https://www.msmiskovecka.sk/dokumenty/dokumenty-pre-rodicov/ziadost-o-prijatie-dietata-do-ms.pdf) spolu s potvrdením o zdravotnej spôsobilosti od všeobecného lekára pre deti a dorast, ktorá obsahuje aj údaj o povinnom očkovaní dieťaťa.

**SPÔSOB PRIJÍMANIA ŽIADOSTÍ A PODMIENKY ZÁPISU**

1. Dieťa sa na predprimárne vzdelávanie prijíma na základe žiadosti zákonného zástupcu alebo zástupcu zariadenia, ktorú podáva riaditeľovi materskej školy spolu s potvrdením o zdravotnej spôsobilosti od všeobecného lekára pre deti a dorast, ktorá obsahuje aj **údaj o povinnom očkovaní dieťaťa**.
2. Žiadosť o prijatie dieťaťa na predprimárne vzdelávanie zákonný zástupca alebo zástupca zariadenia môže materskej škole doručiť:
   * osobne podľa rozpisu **"Miesto a termín zápisu"** /riaditeľňa MŠ, poštová schránka/;
   * prostredníctvom elektronického podania – elektronickou formou zaslaním na e-mail: **podhradiems@gmail.sk**, podľa pokynov na webe školy **www.skolkapodhradie.sk**
3. Zákonný zástupca na prijatie dieťaťa do materskej školy môže podať aj svoju žiadosť.
4. Ak ide o dieťa so špeciálnymi výchovno-vzdelávacími potrebami, k žiadosti o prijatie dieťaťa na predprimárne vzdelávanie sa prikladá aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.

**Úplná žiadosť obsahuje:** správne vyplnenie žiadosti, potvrdenie o zdravotnom stave dieťaťa - spôsobilosť navštevovať MŠ, ktorého súčasťou musí byť aj informácia o očkovaní.

Mgr. Erika Vlkolinská

riaditeľka MŠ